กฎกระทรวงกฎกระทรวงการขออนุญาตและการอนุญาตให้ทำการประมงโดยไม่ใช้เรือประมงพ.ศ. ๒๕๕๙[๑] อาศัยอำนาจตามความในมาตรา ๖ วรรคหนึ่ง และมาตรา ๗ วรรคหนึ่งแห่งพระราชกำหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ๑ ในกฎกระทรวงนี้ใบอนุญาต หมายความว่าใบอนุญาตทำการประมงโดยไม่ใช้เรือประมงข้อ๒ ผู้ใดประสงค์จะทำการประมงโดยไม่ใช้เรือประมงแต่ใช้เครื่องมือทำการประมงตามประเภทและขนาดที่อธิบดีกำหนดตามมาตรา ๓๕ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมาย พร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑)กรณีทำการประมงในเขตกรุงเทพมหานคร ให้ยื่น ณ สำนักงานประมงพื้นที่กรุงเทพมหานครกรมประมง(๒)กรณีทำการประมงในเขตจังหวัดอื่น ให้ยื่น ณ ที่ว่าการอำเภอหรือสำนักงานประมงอำเภอแห่งท้องที่ที่ประสงค์จะทำการประมง(๓)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ๓ ในกรณีการขอรับใบอนุญาตโดยใช้เครื่องมือทำการประมงที่ต้องใช้วิธีลงหลักปัก ผูก ขึง รั้ง ถ่วง หรือวิธีอื่นใดอันทำให้เครื่องมือนั้นอยู่กับที่ในเวลาทำการประมงให้อธิบดีหรือผู้ซึ่งอธิบดีมอบหมายประกาศกำหนดห้วงเวลาที่จะให้ผู้ประสงค์จะทำการประมงโดยไม่ใช้เรือประมงมายื่นคำขอรับใบอนุญาตโดยประกาศในราชกิจจานุเบกษาล่วงหน้าเป็นเวลาไม่น้อยกว่าสิบห้าวันข้อ๔ เมื่อได้รับคำขอรับใบอนุญาตแล้วให้พนักงานเจ้าหน้าที่ตรวจสอบความถูกต้องและครบถ้วนของคำขอรับใบอนุญาตและเอกสารหรือหลักฐานต่าง ๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วนให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ๕ ในกรณีที่คำขอรับใบอนุญาตและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตในกรณีการขอรับใบอนุญาตโดยใช้เครื่องมือทำการประมงที่ต้องใช้วิธีลงหลักปัก ผูก ขึง รั้ง ถ่วง หรือวิธีอื่นใดอันทำให้เครื่องมือนั้นอยู่กับที่ในเวลาทำการประมงให้นัดวันและเวลาโดยแจ้งเป็นหนังสือให้ผู้ขอรับใบอนุญาตทราบเพื่อทำการตรวจสอบจุดติดตั้งเครื่องมือทำการประมงและตรวจสอบพื้นที่ที่จะให้ทำการติดตั้งเครื่องมือทำการประมงนั้นให้ตรงกับที่ระบุในคำขอรับใบอนุญาตข้อ๖ การพิจารณาอนุญาตให้ทำการประมงโดยไม่ใช้เรือประมงแต่ใช้เครื่องมือทำการประมงตามประเภทและขนาดที่อธิบดีกำหนด ให้พิจารณาตามหลักเกณฑ์ดังต่อไปนี้(๑)ผู้ขอรับใบอนุญาตต้องมีสิทธิทำการประมงตามกฎหมายว่าด้วยสิทธิการประมงในเขตการประมงไทย(๒)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๓)เครื่องมือทำการประมงที่จะขออนุญาตใช้ทำการประมงต้องเป็นประเภท ชนิด ขนาดและมีจำนวนตรงตามที่ระบุไว้ในคำขอรับใบอนุญาตและไม่เป็นเครื่องมือทำการประมงที่ห้ามใช้ทำการประมงตามมาตรา ๖๗ มาตรา ๖๘ มาตรา ๖๙หรือมาตรา ๗๑ (๑)(๔)ในกรณีการขอรับใบอนุญาตโดยใช้เครื่องมือทำการประมงที่ต้องใช้วิธีลงหลัก ปัก ผูกขึง รั้ง ถ่วง หรือวิธีอื่นใดอันทำให้เครื่องมือนั้นอยู่กับที่ในเวลาทำการประมงพื้นที่ขออนุญาตทำการประมงต้องอยู่ในพื้นที่ตามที่รัฐมนตรีหรือคณะกรรมการประมงประจำจังหวัดประกาศตามมาตรา๗๑ (๓)(๕)ในกรณีที่มีผู้ขอรับใบอนุญาตตาม (๔) ในพื้นที่เดียวกันและผ่านหลักเกณฑ์ที่กำหนดไว้ใน (๑) (๒) (๓) และ (๔) มากกว่าหนึ่งคนให้ผู้ซึ่งเคยได้รับอนุญาตให้ทำการประมงในพื้นที่ดังกล่าวมีสิทธิได้รับอนุญาตเป็นลำดับแรกส่วนพื้นที่ที่ยังไม่มีผู้ซึ่งเคยได้รับอนุญาตให้ทำการประมงให้พิจารณาจัดสรรตามความเหมาะสมของจำนวนผู้ขอรับใบอนุญาตที่ได้ยื่นคำขอภายในกำหนดเวลาตามข้อ๓ และขนาดของพื้นที่ตามมาตรา ๗๑ (๓)ข้อ๗ ให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ขอรับใบอนุญาตภายในสามสิบวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องและครบถ้วนกรณีมีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยสำหรับกรณีการขอรับใบอนุญาตโดยใช้เครื่องมือทำการประมงที่ต้องใช้วิธีลงหลักปัก ผูก ขึง รั้ง ถ่วง หรือวิธีอื่นใดอันทำให้เครื่องมือนั้นอยู่กับที่ในเวลาทำการประมงให้อธิบดีหรือผู้ซึ่งอธิบดีมอบหมายแจ้งผลการพิจารณาภายในสามสิบวันนับแต่วันที่พ้นกำหนดเวลาที่ประกาศกำหนดตามข้อ๓ และคำขอรับใบอนุญาตและเอกสารหรือหลักฐานถูกต้องและครบถ้วนการออกใบอนุญาตให้ระบุประเภท ชนิด ขนาด และจำนวนของเครื่องมือทำการประมงที่ได้รับอนุญาตให้ใช้ทำการประมงไว้ด้วยและกรณีที่เป็นการออกใบอนุญาตสำหรับการใช้เครื่องมือทำการประมงที่ต้องใช้วิธีลงหลักปัก ผูก ขึง รั้ง ถ่วงหรือวิธีอื่นใดอันทำให้เครื่องมือนั้นอยู่กับที่ในเวลาทำการประมงให้ระบุพื้นที่ที่ติดตั้งเครื่องมือทำการประมงนั้นด้วยใบอนุญาตให้มีอายุสองปีนับแต่วันที่ออกใบอนุญาตข้อ๘ เมื่อผู้ขอรับใบอนุญาตได้ชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงตามอัตราที่กำหนดแล้วให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาตข้อ๙ ผู้รับใบอนุญาตผู้ใดประสงค์จะเพิ่มเครื่องมือทำการประมงที่จะใช้ทำการประมงให้ยื่นคำขอต่ออธิบดีหรือผู้ซึ่งอธิบดีมอบหมาย ณ สถานที่ที่กำหนดตามข้อ ๒พร้อมด้วยเอกสารหรือหลักฐานตามที่ระบุไว้ในแบบคำขอข้อ๑๐ การพิจารณาอนุญาตให้เพิ่มเครื่องมือทำการประมงที่จะใช้ทำการประมงให้พิจารณาตามหลักเกณฑ์ดังต่อไปนี้(๑)ใบอนุญาตยังไม่สิ้นอายุ(๒)เครื่องมือทำการประมงที่จะขออนุญาตใช้ทำการประมงต้องเป็นประเภทและขนาดตามที่อธิบดีประกาศกำหนด(๓)เครื่องมือทำการประมงที่จะขออนุญาตใช้ทำการประมงต้องไม่เป็นเครื่องมือทำการประมงที่ห้ามใช้ทำการประมงตามมาตรา๖๗ มาตรา ๖๘ มาตรา ๖๙ หรือมาตรา ๗๑ (๑)ข้อ๑๑ ให้นำความในข้อ ๔ และข้อ ๕มาใช้บังคับกับการขอเพิ่มเครื่องมือทำการประมงที่จะใช้ทำการประมงโดยอนุโลมและเมื่อได้พิจารณาตามหลักเกณฑ์ที่กำหนดไว้ในข้อ ๑๐ แล้ว ให้นำความในข้อ ๗วรรคหนึ่ง มาใช้บังคับโดยอนุโลมข้อ๑๒ เมื่ออธิบดีหรือผู้ซึ่งอธิบดีมอบหมายมีคำสั่งอนุญาตให้เพิ่มเครื่องมือทำการประมงที่จะใช้ทำการประมงและผู้รับใบอนุญาตได้ชำระค่าอากรใบอนุญาตให้ใช้เครื่องมือทำการประมงตามที่ได้รับอนุญาตแล้วให้ดำเนินการเพิ่มรายการเกี่ยวกับประเภท ชนิด ขนาด และจำนวนของเครื่องมือทำการประมงที่ได้รับอนุญาตให้ใช้ทำการประมงในใบอนุญาตเดิมข้อ๑๓ ผู้รับใบอนุญาตผู้ใดประสงค์จะโอนใบอนุญาตให้แก่บุพการีคู่สมรส หรือผู้สืบสันดานของตน ให้ยื่นคำขอโอนใบอนุญาตต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอใบอนุญาตที่ได้รับอนุญาตให้โอนแล้ว ให้ประทับตราคำว่า โอนแล้ว ด้วยอักษรสีแดงไว้ด้านบนของใบอนุญาต และให้ระบุชื่อผู้รับโอน วัน เดือนปีที่อนุญาตให้โอนพร้อมทั้งลงลายมือชื่อผู้อนุญาตกำกับไว้ด้วยให้นำความในข้อ๔ และข้อ ๖ (๑) และ (๒)มาใช้บังคับกับการโอนใบอนุญาตและผู้รับโอนใบอนุญาตโดยอนุโลมและเมื่อได้ตรวจสอบคุณสมบัติของผู้รับโอนใบอนุญาตแล้ว ให้นำความในข้อ ๗ วรรคหนึ่งมาใช้บังคับโดยอนุโลมข้อ๑๔ ในกรณีที่ใบอนุญาตสูญหาย ถูกทำลายหรือชำรุดเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๒ พร้อมด้วยเอกสารหรือหลักฐานตามที่ระบุไว้ในแบบคำขอเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้ได้รับใบอนุญาตและใบอนุญาตสูญหาย ถูกทำลาย หรือชำรุดเสียหายในสาระสำคัญจริงให้เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาตให้กับผู้ยื่นคำขอการออกใบแทนใบอนุญาตให้ใช้แบบใบอนุญาตเดิม และระบุคำว่า ใบแทน หรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตให้นำความในข้อ๗ วรรคหนึ่ง มาใช้บังคับกับการออกใบแทนใบอนุญาตโดยอนุโลมข้อ๑๕ คำขอรับใบอนุญาต ใบอนุญาตคำขอเพิ่มเครื่องมือทำการประมงที่จะใช้ทำการประมงคำขอโอนใบอนุญาตและคำขอรับใบแทนใบอนุญาตตามกฎกระทรวงนี้ให้เป็นไปตามแบบที่อธิบดีกำหนดโดยประกาศในราชกิจจานุเบกษาให้ไว้ ณ วันที่ ๓พฤษภาคม พ.ศ. ๒๕๕๙พลเอก ฉัตรชัยสาริกัลยะรัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘ บัญญัติให้รัฐมนตรีว่าการกระทรวงเกษตรและสหกรณ์มีอำนาจออกกฎกระทรวงกำหนดหลักเกณฑ์ วิธีการและเงื่อนไขในการขออนุญาต การอนุญาต การออกใบอนุญาต และการโอนใบอนุญาต ประกอบกับมาตรา๓๕ แห่งพระราชกำหนดดังกล่าว บัญญัติให้การทำการประมงโดยไม่ใช้เรือประมงแต่ใช้เครื่องมือทำการประมงตามประเภทและขนาดที่อธิบดีประกาศกำหนดต้องได้รับใบอนุญาตจากอธิบดีหรือผู้ซึ่งอธิบดีมอบหมาย จึงจำเป็นต้องออกกฎกระทรวงนี้ชวัลพร/ปริยานุช/จัดทำ๑๐ พฤษภาคม๒๕๕๙นุสรา/ตรวจ๓๐ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๔๑ ก/หน้า ๑๓/๔ พฤษภาคม ๒๕๕๙